Vláda Slovenskej republiky

Uznesenie vlády Slovenskej republiky

číslo............

zo dňa..........

k návrhu kritérií na funkcie prednostov krajských úradov a okresných úradov a zásad postupu navrhovania kandidátov na funkcie prednostov krajských úradov a okresných úradov

Číslo materiálu:
Predkladateľ:	minister vnútra	

Vláda

A.	 schvaľuje
A.1. 	kritériá na funkcie prednostov krajských úradov a okresných úradov a zásady postupu navrhovania kandidátov na funkcie prednostov krajských úradov a okresných úradov; 
B.	ukladá 
 vedúcemu úradu vlády 
B.1.  	zabezpečiť psychodiagnostické testy kandidátov na funkcie prednostov krajských úradov a okresných úradov
priebežne, podľa požiadaviek ministra vnútra;
ministrovi vnútra
B.2. 	zriadiť odbornú komisiu na výber kandidátov na funkciu prednostov krajských    úradov a okresných úradov
do 1.decembra 2002; 
C.	zrušuje 
A.1. uznesenie vlády SR č. 802 z 18. novembra 1998 k návrhu kritérií výberu kandidátov na funkcie prednostov krajských úradov a okresných úradov a zásad postupu navrhovania kandidátov na funkcie prednostov krajských úradov a okresných úradov. 

Vykonajú: 	
	vedúci úradu vlády 
	minister vnútra

		Príloha
		k uzneseniu vlády SR 
 		č.       /2002

Kritériá 
na funkcie prednostov krajských úradov a okresných úradov

A.	Základné kritériá 
•	predpoklady vzdelania
Podľa zákona č. 312/2001 Z. z. o štátnej službe a o zmene a doplnení niektorých zákonov je vzhľadom na zaradenie prednostov krajských úradov do 8. platovej triedy a prednostov okresných úradov do 7. platovej triedy požadované vysokoškolské vzdelanie druhého stupňa. 
•	bezúhonnosť
Bezúhonný občan je občan, ktorý nebol právoplatne odsúdený za úmyselný trestný čin. Bezúhonnosť sa preukazuje výpisom z registra trestov nie starším ako tri mesiace.
•	zdravotná spôsobilosť na výkon funkcie ( potvrdením od praktického lekára pre dospelých ) 
•	trvalý pobyt na území Slovenskej republiky 
•	znalosť problematiky verejnej správy
Žiadúca je znalosť najmä základných právnych predpisov v rozsahu kompetencií krajských  úradov a okresných úradov podľa zákona č. 222/1996 Z. z. o organizácii miestnej štátnej správy a o zmene a doplnení niektorých zákonov, zákona č. 369/1990 Zb. o obecnom zriadení v znení neskorších predpisov, zákona č. 302/2001 Z. z. o samospráve vyšších územných celkov a zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky, zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a zákona č. 313/2001 Z. z. o verejnej službe v znení neskorších predpisov. Znalosť problematiky verejnej správy sa bude posudzovať nadväzne na dĺžku odbornej praxe nadobudnutej v orgánoch štátnej správy a miestnej samosprávy.
•	znalosť úradného jazyka
•	splnenie predpokladov na oboznamovanie sa s utajovanými skutočnosťami
V súlade so zákonom č. 241/2001 Z. z. o ochrane utajovaných skutočností a o zmene a doplnení niektorých zákonov. 
Spĺňanie základných kritérií je predpokladom na výkon funkcie prednostu krajského úradu a prednostu okresného úradu.

B.	Podporné kritériá výberu
•	prax v riadiacich funkciách
( odporúča sa minimálna prax 3 roky) 
•	zameranie vzdelania
Vzhľadom na to, že prednosta KÚ a OÚ priamo zodpovedá za majetkovoprávne a pracovnoprávne záležitosti úradu a vzhľadom na činnosť úradu sa odporúča predovšetkým vzdelanie právnického alebo ekonomického zamerania.

Zásady 

postupu navrhovania kandidátov na funkcie  prednostov krajských úradov a okresných úradov
___________________________________________________________________________

1.	Úrad vlády SR vedie, dopĺňa a aktualizuje databanku kandidátov na funkcie prednostov krajských a okresných úradov.
2.	Navrhnutí kandidáti absolvujú psychodiagnostické testy na overenie všeobecných predpokladov pre výkon funkcie prednostu. Ak navrhnutý kandidát už vykonával funkciu prednostu krajského úradu, okresného úradu, prípade obvodného úradu, nemusí sa psychodiagnostickému testu podrobiť.
3.	Splnenie kritérií výberu navrhnutými kandidátmi posúdi odborná komisia na výber kandidátov na funkciu prednostov krajských úradov a okresných úradov (ďalej len ”odborná komisia”). Na základe posúdenia splnenia kritérií odborná komisia predkladá  ministrovi vnútra návrh kandidáta na funkciu prednostu, ktorý vyhovel kritériám. 
4.	Odbornú komisiu menuje minister vnútra. Predsedom odbornej komisie je štátny tajomník ministerstva vnútra, jej členmi sú predseda Úradu pre štátnu službu, generálny riaditeľ sekcie verejnej správy ministerstva vnútra a zástupca Úradu vlády SR.
5.	Bezpečnostnú previerku vykonáva Národný bezpečnostný úrad. Žiadosť o vydanie vyjadrenia pre stupeň utajenia “Tajné”, a “Dôverné” spolu s vyhodnotenými podkladovými materiálmi pre prednostov krajských úradov a okresných úradov zašle Národnému bezpečnostnému úradu minister vnútra. 
6.	Minister vnútra predloží vláde SR návrh na vymenovanie do funkcií prednostov krajských úradov a okresných úradov.